ເທັກ​ໂນ​ໂລ​ຈີ ຫຼ້າ​ສຸດ ຈະ​ຊ່ວຍ​ໃຫ້ ຟາມ​ຫອຍ​ນາງ​ລົມ ຈະ​ເລີນ​ເຕີບ​ໂຕ
ທ່ານ ຄ​ລອ​ສ​ເມ​ເຢີ ກ່າວ​ວ່າ ກ່ອນ​ມີ​ໂດ​ຣນ​ນັ້ນ, ນັກ​ວິ​ທະ​ຍາ​ສາດ ​ໄດ້​ອາ​ໄສ​ການ​ມຸດນ້ຳ, ການສຶກສາດ້ວຍຄື້ນສຽງ ຫຼື ເຮືອບິນ ເພື່ອຕິດຕາມເບິ່ງຫຍ້າອ່ຽນ.
ໃນຂະນະທີ່ການເຮັດຟາມໃນນ້ຳກຳລັງເຕີບໂຕຢູ່ໃນທົ່ວໂລກນັ້ນ, ແຕ່ມັນກໍຍັງມີຄວາມ ຕ້ອງການອັນຮີບດ່ວນອີກຢ່າງນຶ່ງ ເພື່ອສຶກສາຜົນກະທົບຕ່າງໆທັງໃນແງ່ບວກ ແລະ ແງ່ລົບ ກ່ຽວກັບ ລະບົບນິເວດໃນທ້ອງຖິ່ນ ນັກຂ່າວວີໂອເອ ດີນາ ມິດແຊລ ໄດ້ເດີນ ທາງໄປຢ້ຽມຢາມອ່າວ ໂທມາເລສ໌ ໃນລັດຄາໂຣໄລນາເໜືອ ບ່ອນທີ່ບັນດານັກຄົ້ນຄວ້າ ກຳລັງໃຊ້ເທັກໂນໂລຈີເຮືອບິນບໍ່ມີຄົນຂັບ ຫຼື ໂດຣນ ເພື່ອທຳການສືບສວນສອບສວນ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ຕາມປະຫວັດສາດແລ້ວ, ການເຮັດຟາມຫອຍນາງລົມ ຕ້ອງໄດ້ໃຊ້ເທັກນິກຕ່າງໆທີ່ ຕ້ອງໄດ້ໃຊ້ການຂູດ ຫຼື ການດູດ, ເປັນການສ້າງຄວາມເສຍຫາຍຕໍ່ຫຍ້າອ່ຽນ ຫຼື eelgrass, ເຊິ່ງມັນມີຄວາມສຳຄັນຕໍ່ການມີຊີວິດລອດຂອງປາຂະໜາດນ້ອຍ ແລະ ສັດບໍ່ມີກະດູກສັນຫຼັງອື່ນໆ ທ່ານ ເຄີກ ຄລອສເມເຢີ ກຳມະກອນລ້ຽງຫອຍນາງລົມ ແລະ ຟາມຫອຍນາງລົມໃນ ເກາະ ຮອກ, ແລະ ນັກວິທະຍາສາດອະນຸລັກທຳມະຊາດ ກ່າວວ່າ “ສະນັ້ນເມື່ອຫຍ້າ ອ່ຽນຖືກພົບເຫັນຢູ່ໃກ້ໆກັບບ່ອນລ້ຽງຫອຍນາງລົມທີ່ເປັນຂອງບໍລິສັດຫອຍນາງລົມ ເກາະ ຮອກ ນັ້ນ, ເຈົ້າໜ້າທີ່ຄຸ້ມຄອງກໍຈະຖືກແຈ້ງໃຫ້ຮູ້ ເກາະ ຮອກ ໄດ້ລວມກຸ່ມກັບ ບັນດານັກຄົ້ນຄວ້າຈາກອົງການອະນຸລັກທຳມະຊາດ ແລະ ມະຫາວິທະຍາໄລແຊນຕາ ຄຣູສ ລັດຄາລິຟໍເນຍ ເພື່ອສືບສວນສອບສວນເບິ່ງສາຍພົວພັນ ລະຫວ່າງ ຫອຍນາງ ລົມຂອງເຂົາເຈົ້າ ກັບ ຫຍ້າອ່ຽນ ກະແຈສຳຄັນໃນການຄົ້ນຄວ້າຂອງເຂົາເຈົ້າແມ່ນ ຫຍັງ? ມັນແມ່ນໂດຣນ ທ່ານ ເຄີກ ຄລອສເມເຢີ ກ່າວວ່າ “ກ້ອງໜ່ວຍນີ້ມີຄວາມລະອຽດສູງຫຼາຍ ແລະ ມັນຈະ ຖ່າຍເອົາພາບຕ່າງໆເປັນວິດີໂອ ແລະ ພາບນິ້ງ ທີ່ມັນຈະເຮັດແຜນທີ່ ກ່ຽວກັບ ລະບົບ ນິເວດທີ່ພວກເຮົາໃຫ້ຄວາມສຳຄັນນັ້ນ ທ່ານ ຄລອສເມເຢີ ກ່າວວ່າ ກ່ອນມີໂດຣນນັ້ນ, ນັກວິທະຍາສາດໄດ້ອາໄສການມຸດນ້ຳ, ການສຶກສາດ້ວຍຄື້ນສຽງ ຫຼື ເຮືອບິນເພື່ອຕິດຕາມເບິ່ງຫຍ້າອ່ຽນ ທັງໝົດນັ້ນໃຊ້ແຮງ ງານຢ່າງຫຼວງຫຼາຍ ແລະ ມີລາຄາແພງ ທ່ານ ຄລອສ໌ ເວົ້າວ່າ “ສິ່ງທີ່ຕ້ອງໄດ້ໃຊ້ປະມານ 50 ບາດກ້າວແຕກຕ່າງກັນເມື່ອຫ້າປີ ທີ່ຜ່ານມາ ແລະ ຄົງໃຊ້ເວລາບາງເທື່ອ 1 ຫຼື ສອງວັນຈຶ່ງຈະສຳເລັດ ຕອນນີ້ພວກເຮົາ ສາມາດເຮັດໄດ້ໃນເວລາ 15 ນາທີ ເມື່ອໃຊ້ມັນກັບແວ່ນຕາອັນນີ້, ການເຄື່ອນໄຫວຂອງຫົວຈະເຄື່ອນທີ່ໄປພ້ອມໆກັບກ້ອງ ຂອງໂດຣນ ” ທ່ານ ເຄີກ ກ່າວວ່າ “ມັນເກືອບວ່າ ຄືກັບຕອນນັ່ງສະມາທິເລີຍ ເພາະວ່າແທ້ຈິງແລ້ວ ເຈົ້າຈະສາມາດທີ່ຈະບິນ ແລະ ເຈົ້າສາມາດຫຼອກສະໝອງຂອງເຈົ້າໄດ້ ເພື່ອຄິດວ່າ ເຈົ້າແມ່ນຢູ່ເທິງໂດຣນນັ້ນແທ້ ” ຫອຍນາງລົມຈະອະນາໄມນ້ຳທີ່ຂຸ່ນແບບທຳມະຊາດ, ເຮັດໃຫ້ມັນເປັນສິ່ງແວດລ້ອມ ທີ່ດີທີ່ສຸດສຳລັບຫຍ້າອ່ຽນ, ສະນັ້ນສິ່ງທີ່ບັນດານັກຄົ້ນຄວ້າກຳລັງຊອກຫາຢູ່ນັ້ນກໍແມ່ນ ວ່າ ວິທີເຮັດຟາມຫອຍນາງລົມຍຸກໃໝ່ ທີ່ບໍ່ລວມມີການຂຸດ ຫຼື ດູດ ມັນອາດມີຜົນໃນ ແງ່ບວກຕໍ່ຫຍ້າອ່ຽນດ້ວຍຊ້ຳ, ເຊິ່ງອາດເປັນການປ່ຽນແປງໃນເລື່ອງກົດລະບຽບທີ່ເຂັ້ມ ງວດ ໃນການເຮັດຟາມຫອຍນາງລົມ ທ່ານ ເທີຣີ ຊໍເຢີ ຜູ້ຮ່ວມກໍ່ຕັ້ງບໍລິສັດຫອຍນາງລົມເກາະ ຮອກ ກ່າວວ່າ “ຄຸນນະພາບ ຂອງຮູບໄດ້ເຮັດໃຫ້ເຮົາມີເຄື່ອງມືທີ່ສຸດຍອດ ສະແດງໃຫ້ບັນດາເຈົ້າໜ້າທີ່ລັດຖະບານ ຂອງພວກເຮົາເຫັນວ່າ ມັນກຳລັງເກີດຫຍັງຂຶ້ນຢູ່ ” ມັນຈະໃຊ້ເວລາໃນການຄົ້ນຄວ້າອີກສອງສາມປີ ກ່ອນຜົນຕ່າງໆຈະຖືກພິຈາລະນາ ວ່າເປັນທີ່ເຊື່ອໝັ້ນໄດ້, ແຕ່ບັນດານັກວິທະຍາສາດໝັ້ນໃຈວ່າ ເຂົາເຈົ້າຈະຄົ້ນພົບຄໍ າຕອບຕ່າງໆຍ້ອນໂດຣນຈໍາພວກດັ່ງກ່າວ